title: Εκτελεστικός κανονισμός (EE) αριθ. 1163/2012 της Επιτροπής, της 7ης Δεκεμβρίου 2012 , για τη θέσπιση κανόνων σχετικά με τη διαχείριση και την κατανομή κλωστοϋφαντουργικών ποσοστώσεων για το 2013 δυνάμει του κανονισμού (ΕΚ) αριθ. 517/94 του Συμβουλίου

text:
               8.12.2012

               EL

               Επίσημη Εφημερίδα της Ευρωπαϊκής Ένωσης

               L 336/22

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (EE) αριθ. 1163/2012 ΤΗΣ ΕΠΙΤΡΟΠΉΣ
   της 7ης Δεκεμβρίου 2012
   για τη θέσπιση κανόνων σχετικά με τη διαχείριση και την κατανομή κλωστοϋφαντουργικών ποσοστώσεων για το 2013 δυνάμει του κανονισμού (ΕΚ) αριθ. 517/94 του Συμβουλίου
   H ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 517/94 του Συμβουλίου, της 7ης Μαρτίου 1994, περί της θεσπίσεως κοινών κανόνων για τις εισαγωγές κλωστοϋφαντουργικών προϊόντων από ορισμένες τρίτες χώρες, τα οποία δεν καλύπτονται από διμερείς συμφωνίες, πρωτόκολλα ή άλλους διακανονισμούς, ή άλλους κοινοτικούς κανόνες εισαγωγής (1), και ιδίως το άρθρο 17 παράγραφοι 3 και 6, και το άρθρο 21 παράγραφος 2,
   Εκτιμώντας τα ακόλουθα:

               (1)

               O κανονισμός (ΕΚ) αριθ. 517/94 καθιέρωσε ποσοτικούς περιορισμούς στις εισαγωγές ορισμένων κλωστοϋφαντουργικών προϊόντων καταγωγής ορισμένων τρίτων χωρών, που κατανέμονται βάσει της αρχής προτεραιότητας.

               (2)

               Βάσει του εν λόγω κανονισμού, είναι δυνατόν, σε ορισμένες περιπτώσεις, να χρησιμοποιηθούν διαφορετικές μέθοδοι κατανομής, με την υποδιαίρεση των ποσοστώσεων σε τμήματα, ή να διατεθεί ένα μέρος ενός συγκεκριμένου ποσοτικού ορίου αποκλειστικά για τις αιτήσεις που συνοδεύονται από αποδεικτικά στοιχεία για τα αποτελέσματα προηγούμενων εισαγωγών.

               (3)

               Για να μη διαταραχθεί άσκοπα η συνεχής ροή των συναλλαγών, είναι σκόπιμο να θεσπιστούν, πριν από την έναρξη του έτους ποσόστωσης, κανόνες διαχείρισης των ποσοστώσεων που καθορίστηκαν για το έτος 2013.

               (4)

               Τα μέτρα που θεσπίστηκαν τα προηγούμενα έτη, όπως αυτά που περιέχονται στον εκτελεστικό κανονισμό (ΕΕ) αριθ. 1323/2011 της Επιτροπής, της 16ης Δεκεμβρίου 2011, για τη θέσπιση κανόνων σχετικά με τη διαχείριση και την κατανομή κλωστοϋφαντουργικών ποσοστώσεων για το 2012 δυνάμει του κανονισμού (ΕΚ) αριθ. 517/94 του Συμβουλίου (2), αποδείχθηκαν ικανοποιητικά και, συνεπώς, κρίνεται σκόπιμο να θεσπιστούν παρόμοιοι κανόνες για το 2013.

               (5)

               Για να εξυπηρετηθεί ο μεγαλύτερος δυνατός αριθμός επιχειρηματιών, θεωρείται σκόπιμο να καταστεί πιο ευέλικτη η μέθοδος κατανομής που βασίζεται στην αρχή της προτεραιότητας, με τον καθορισμό ανωτάτων ορίων για τις ποσότητες που μπορούν να κατανεμηθούν ανά επιχειρηματία βάσει αυτής της μεθόδου.

               (6)

               Για να διασφαλιστεί κάποιος βαθμός συνέχειας στο εμπόριο καθώς και αποτελεσματική διαχείριση της ποσόστωσης, πρέπει να δοθεί στους επιχειρηματίες η δυνατότητα να υποβάλουν αίτηση αρχικής άδειας εισαγωγής, για το 2013, για ποσότητα ισοδύναμη με εκείνη που εισήγαγαν το 2012.

               (7)

               Για να επιτευχθεί η βέλτιστη χρησιμοποίηση των ποσοτήτων, πρέπει να επιτραπεί σε κάθε επιχειρηματία που χρησιμοποίησε το ήμισυ τουλάχιστον της ποσότητας που είχε χορηγηθεί βάσει της άδειας, να υποβάλει αίτηση για πρόσθετη ποσότητα, υπό την προϋπόθεση ότι στις ποσοστώσεις υπάρχουν ακόμη διαθέσιμες ποσότητες.

               (8)

               Για να εξασφαλιστεί υγιής διαχείριση, είναι σκόπιμο να οριστεί η διάρκεια ισχύος των αδειών εισαγωγής σε εννέα μήνες από την ημερομηνία έκδοσης, αλλά μόνον έως το τέλος του έτους, το αργότερο. Τα κράτη μέλη πρέπει να εκδίδουν άδειες μόνον αφού ειδοποιηθούν από την Επιτροπή ότι υπάρχουν διαθέσιμες ποσότητες και μόνον εφόσον ο επιχειρηματίας μπορεί να αποδείξει την ύπαρξη σύμβασης και να βεβαιώσει, εκτός εάν προβλέπεται κάτι διαφορετικό, ότι δεν έχει ακόμη λάβει άδεια εισαγωγής ΕΕ δυνάμει του παρόντος κανονισμού για τη συγκεκριμένη κατηγορία και χώρα. Ωστόσο, οι αρμόδιες εθνικές αρχές πρέπει να εξουσιοδοτούνται να παρατείνουν, ύστερα από αίτηση των εισαγωγέων, κατά τρεις μήνες και έως τις 31 Μαρτίου 2014, την ισχύ των αδειών οι οποίες, κατά την ημερομηνία υποβολής της αίτησης παράτασης, έχουν χρησιμοποιηθεί κατά το ήμισυ τουλάχιστον.

               (9)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής κλωστοϋφαντουργικών, η οποία συστάθηκε με το άρθρο 25 του κανονισμού (ΕΚ) αριθ. 517/94,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Σκοπός του παρόντος κανονισμού είναι η θέσπιση, για το έτος 2013, κανόνων διαχείρισης των ποσοτικών ποσοστώσεων για τις εισαγωγές ορισμένων κλωστοϋφαντουργικών προϊόντων που περιλαμβάνονται στα παραρτήματα IV του κανονισμού (ΕΚ) αριθ. 517/94.
   Άρθρο 2
   Οι ποσοστώσεις που αναφέρονται στο άρθρο 1 κατανέμονται με τη χρονολογική σειρά με την οποία η Επιτροπή έλαβε από τα κράτη μέλη τις κοινοποιήσεις των αιτήσεων των μεμονωμένων επιχειρηματιών, για ποσότητες που δεν υπερβαίνουν, ανά επιχειρηματία, τις μέγιστες ποσότητες που αναφέρονται στο παράρτημα I.
   Εντούτοις, οι εν λόγω μέγιστες ποσότητες δεν ισχύουν για τους επιχειρηματίες οι οποίοι, κατά την πρώτη τους αίτηση για το 2013, μπορούν να αποδείξουν στις αρμόδιες εθνικές αρχές ότι, για κάθε συγκεκριμένη κατηγορία και κάθε συγκεκριμένη τρίτη χώρα, εισήγαγαν ποσότητες που υπερβαίνουν τις καθορισθείσες μέγιστες ποσότητες για κάθε κατηγορία, βάσει των αδειών εισαγωγής που τους χορηγήθηκαν για το 2012.
   Στους εν λόγω επιχειρηματίες, οι αρμόδιες αρχές δύνανται να επιτρέπουν εισαγωγές που δεν υπερβαίνουν τις ποσότητες που εισήχθησαν το 2012 από συγκεκριμένες τρίτες χώρες και για συγκεκριμένες κατηγορίες, υπό τον όρο ότι η ποσότητα της ποσόστωσης επαρκεί.
   Άρθρο 3
   Κάθε εισαγωγέας που έχει ήδη χρησιμοποιήσει το 50 % ή περισσότερο της ποσότητας που του χορηγήθηκε δυνάμει του παρόντος κανονισμού μπορεί να υποβάλει νέα αίτηση για την ίδια κατηγορία και την ίδια χώρα καταγωγής, για ποσότητες που δεν υπερβαίνουν τις μέγιστες ποσότητες που ορίζονται στο παράρτημα I.
   Άρθρο 4
   1.   Οι αρμόδιες εθνικές αρχές που παρατίθενται στο παράρτημα II δύνανται, από την 8η Ιανουαρίου 2013 ώρα 10.00 π.μ., να ανακοινώνουν στην Επιτροπή τα ποσά που καλύπτονται από τις αιτήσεις για άδειες εισαγωγής.
   Η ώρα που καθορίζεται στο πρώτο εδάφιο είναι ώρα Βρυξελλών.
   2.   Οι αρμόδιες εθνικές αρχές εκδίδουν άδειες μόνον αφού ειδοποιηθούν από την Επιτροπή, σύμφωνα με το άρθρο 17 παράγραφος 2 του κανονισμού (ΕΚ) αριθ. 517/94, ότι υπάρχουν διαθέσιμες ποσότητες προς εισαγωγή.
   Εκδίδουν άδειες μόνον εφόσον ο επιχειρηματίας:

               α)

               αποδεικνύει την ύπαρξη σύμβασης σχετικά με την προμήθεια των εμπορευμάτων· και

               β)

               βεβαιώνει γραπτώς ότι, όσον αφορά τις σχετικές κατηγορίες και χώρες:

                           i)

                           δεν έχει ήδη αποκτήσει άδεια βάσει του παρόντος κανονισμού· ή

                           ii)

                           έχει αποκτήσει άδεια βάσει του παρόντος κανονισμού, αλλά έχει χρησιμοποιήσει τουλάχιστον το 50 % αυτής.

         3.   Η διάρκεια ισχύος των αδειών εισαγωγής ανέρχεται σε εννέα μήνες από την ημερομηνία έκδοσης, αλλά έως τις 31 Δεκεμβρίου 2013 το αργότερο.
   Οι αρμόδιες εθνικές αρχές, ωστόσο, έχουν τη δυνατότητα να παρατείνουν, ύστερα από αίτηση του εισαγωγέα, κατά τρεις μήνες την ισχύ των αδειών οι οποίες, κατά τη στιγμή υποβολής της αίτησης παράτασης, έχουν χρησιμοποιηθεί κατά το 50 % τουλάχιστον. Η παράταση αυτή σε καμία περίπτωση δεν λήγει μετά τις 31 Μαρτίου 2014 το αργότερο.
   Άρθρο 5
   Ο παρών κανονισμός αρχίζει να ισχύει την 1η Ιανουαρίου 2013.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε όλα τα κράτη μέλη.
      Βρυξέλλες, 7 Δεκεμβρίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 67 της 10.3.1994, σ. 1.

      (2)  ΕΕ L 335 της 17.12.2011, σ. 57.

      ΠΑΡΑΡΤΗΜΑ I

         Μέγιστες ποσότητες που αναφέρονται στα άρθρα 2 και 3

                  Τρίτη χώρα

                  Κατηγορία

                  Μονάδα

                  Μέγιστη ποσότητα

                  Λευκορωσία

                  1

                  Χιλιόγραμμα

                  20 000

                  2

                  Χιλιόγραμμα

                  80 000

                  3

                  Χιλιόγραμμα

                  5 000

                  4

                  Τεμάχια

                  20 000

                  5

                  Τεμάχια

                  15 000

                  6

                  Τεμάχια

                  20 000

                  7

                  Τεμάχια

                  20 000

                  8

                  Τεμάχια

                  20 000

                  15

                  Τεμάχια

                  17 000

                  20

                  Χιλιόγραμμα

                  5 000

                  21

                  Τεμάχια

                  5 000

                  22

                  Χιλιόγραμμα

                  6 000

                  24

                  Τεμάχια

                  5 000

                  26/27

                  Τεμάχια

                  10 000

                  29

                  Τεμάχια

                  5 000

                  67

                  Χιλιόγραμμα

                  3 000

                  73

                  Τεμάχια

                  6 000

                  115

                  Χιλιόγραμμα

                  20 000

                  117

                  Χιλιόγραμμα

                  30 000

                  118

                  Χιλιόγραμμα

                  5 000

                  Τρίτη χώρα

                  Κατηγορία

                  Μονάδα

                  Μέγιστη ποσότητα

                  Βόρεια Κορέα

                  1

                  Χιλιόγραμμα

                  10 000

                  2

                  Χιλιόγραμμα

                  10 000

                  3

                  Χιλιόγραμμα

                  10 000

                  4

                  Τεμάχια

                  10 000

                  5

                  Τεμάχια

                  10 000

                  6

                  Τεμάχια

                  10 000

                  7

                  Τεμάχια

                  10 000

                  8

                  Τεμάχια

                  10 000

                  9

                  Χιλιόγραμμα

                  10 000

                  12

                  Ζεύγη

                  10 000

                  13

                  Τεμάχια

                  10 000

                  14

                  Τεμάχια

                  10 000

                  15

                  Τεμάχια

                  10 000

                  16

                  Τεμάχια

                  10 000

                  17

                  Τεμάχια

                  10 000

                  18

                  Χιλιόγραμμα

                  10 000

                  19

                  Τεμάχια

                  10 000

                  20

                  Χιλιόγραμμα

                  10 000

                  21

                  Τεμάχια

                  10 000

                  24

                  Τεμάχια

                  10 000

                  26

                  Τεμάχια

                  10 000

                  27

                  Τεμάχια

                  10 000

                  28

                  Τεμάχια

                  10 000

                  29

                  Τεμάχια

                  10 000

                  31

                  Τεμάχια

                  10 000

                  36

                  Χιλιόγραμμα

                  10 000

                  37

                  Χιλιόγραμμα

                  10 000

                  39

                  Χιλιόγραμμα

                  10 000

                  59

                  Χιλιόγραμμα

                  10 000

                  61

                  Χιλιόγραμμα

                  10 000

                  68

                  Χιλιόγραμμα

                  10 000

                  69

                  Τεμάχια

                  10 000

                  70

                  Ζεύγη

                  10 000

                  73

                  Τεμάχια

                  10 000

                  74

                  Τεμάχια

                  10 000

                  75

                  Τεμάχια

                  10 000

                  76

                  Χιλιόγραμμα

                  10 000

                  77

                  Χιλιόγραμμα

                  5 000

                  78

                  Χιλιόγραμμα

                  5 000

                  83

                  Χιλιόγραμμα

                  10 000

                  87

                  Χιλιόγραμμα

                  8 000

                  109

                  Χιλιόγραμμα

                  10 000

                  117

                  Χιλιόγραμμα

                  10 000

                  118

                  Χιλιόγραμμα

                  10 000

                  142

                  Χιλιόγραμμα

                  10 000

                  151A

                  Χιλιόγραμμα

                  10 000

                  151B

                  Χιλιόγραμμα

                  10 000

                  161

                  Χιλιόγραμμα

                  10 000

      ΠΑΡΑΡΤΗΜΑ II

         Κατάλογος των αρχών έκδοσης των αδειών που αναφέρονται στο άρθρο 4

      1.   Βέλγιο

                  FOD Economie, KMO, Middenstand en Energie

                  (FPS Economy, SMEs, Self-Employed and Energy)

                  Algemene Directie Economisch Potentieel

                  Dienst Vergunningen

                  Vooruitgangstraat 50

                  B-1210 Brussel

                  Τηλ. + 32 (0) 2 277 67 13

                  Φαξ + 32 (0) 2 277 50 63

                  SPF Economie, PME, Classes moyennes et Energie

                  (FPS Economy, SMEs, Self-Employed and Energy)

                  Direction générale Potentiel économique

                  Service Licences

                  Rue du Progrès 50

                  B-1210 Bruxelles

                  Τηλ. + 32 (0) 2 277 67 13

                  Φαξ + 32 (0) 2 277 50 63

            2.   Βουλγαρία

                  Министерство на икономиката, енергетиката и туризма

                  Дирекция ‘Регистриране, лицензиране и контрол’

                  ул. ‘Славянска’№ 8

                  1052 София

                  Τηλ. +359 29 40 7008/+359 29 40 7673/+359 29 40 7800

                  Φαξ +359 29 81 5041/+359 29 80 4710/+359 29 88 3654

                     Ministry of Economy, Energy and Tourism

                     8, Slavyanska Str.,

                     Sofia 1052,

                     Bulgaria

                     Τηλ. +359 29 40 7008/+359 29 40 7673/+359 29 40 7800

                     Φαξ +359 29 81 5041/+359 29 80 4710/+359 29 88 3654

            3.   Τσεχική Δημοκρατία

                  Ministerstvo průmyslu a obchodu

                  (Ministry of Industry and Trade)

                  Licenční správa

                  Na Františku 32

                  CZ – 110 15 Praha 1

                  Τηλ. (420) 224 907 111

                  Φαξ (420) 224 212 133

            4.   Δανία

                  Erhvervs- og Vækstministeriet

                  (Ministry for Business and Growth)

                  Erhvervsstyrelsen

                  Langelinje Allé 17

                  DK - 2100 København

                  Τηλ. (45) 35 46 60 30

                  Φαξ (45) 35 46 60 29

            5.   Γερμανία

                  Bundesamt für Wirtschaft und Ausfuhrkontrolle (BAFA)

                  [Federal Office of Economics and Export Control]

                  Frankfurter Str. 29-35

                  D-65760 Eschborn

                  Τηλ. (49 61 96) 908-0

                  Φαξ (49 61 96) 908 800

            6.   Εσθονία

                  Majandus- ja Kommunikatsiooniministeerium

                  (Ministry of Economic Affairs and Communications)

                  Harju 11

                  EST-15072 Tallinn

                  Estonia

                  Τηλ. (372) 6256 400

                  Φαξ (372) 6313 660

            7.   Ιρλανδία

                  Department of Enterprise, Trade and Employment

                  Internal Market

                  Kildare Street

                  IRL-Dublin 2

                  Τηλ. (353 1) 631 21 21

                  Φαξ (353 1) 631 28 26

            8.   Ελλάδα

                  Υπουργείο Ανάπτυξης, Ανταγωνιστικότητας & Ναυτιλίας

                  Γενική Διεύθυνση Διεθνούς Οικονομικής Πολιτικής

                  Διεύθυνση Καθεστώτων Εισαγωγών-Εξαγωγών, Εμπορικής Άμυνας

                  Κορνάρου 1

                  GR-10563 Αθήνα

                  Τηλ. (+ 30) 210 3286041-43, 210 3286021

                  Φαξ (+ 30) 210 3286094

                     Ministry of Development, Competitiveness and Shipping,

                     General Directorate for International Economic Policy,

                     Directorate of Import-Export Regimes, Trade Defence Instruments

                     Unit Α'

                     1 Kornarou Str.

                     GR-10563 Athens

                     Τηλ. (+ 30) 210 3286041-43, 210 3286021

                     Φαξ (+ 30) 210 3286094

            9.   Ισπανία

                  Ministerio de Economía y Competitividad

                  (Ministry of Economy and Competitiveness)

                  Dirección General de Comercio e Inversiones

                  Paseo de la Castellana no 162

                  E-28046 Madrid

                  Τηλ. (34 91) 349 38 17, 349 38 74

                  Φαξ (34 91) 349 38 31

                  Ηλ. ταχ.: sgindustrial.sscc@comercio.mineco.es

            10.   Γαλλία

                  Ministère du Redressement Productif

                  (Ministry for Production Recovery)

                  Direction générale de la compétitivité, de l’industrie et des services

                  Bureau des matérieaux

                  BP 80001

                  67, Rue Barbès

                  F-94201 Ivry-sur-Seine CEDEX

                  Τηλ. (+ 33) 1 79 84 34 49

                  Ηλ. ταχ.: isabelle.paimblanc@finances.gouv.fr

            11.   Κροατία
          (1)

                  Državni ured za trgovinsku politiku

                  (State Office for Trade Policy)

                  Ljudevita Gaja 4

                  10 000 ZAGREB

                  Τηλ. 00 385 1 6106114

                  Φαξ 00 385 1 6109114

            12.   Ιταλία

                  Ministero dello Sviluppo economico

                  (Ministry of Economic Development)

                  Dipartimento per l’impresa e l’internazionalizzazione

                  Direzione generale per la Politica commerciale internazionale

                  Divisione III — Politiche settoriali

                  Viale Boston, 25

                  I-00144 Roma

                  Τηλ. (39 06) 5964 7517, 5993 2202

                  Τηλ. (39 06) 5993 2406

                  Φαξ (39 06) 5993 2263, 5993 2636

                  Ηλ. ταχ.: polcom3@mise.gov.it

            13.   Κύπρος

                  Ministry of Commerce, Industry and Tourism

                  Trade Department

                  6 Andrea Araouzou Str.

                  CY-1421 Nicosia

                  Τηλ. ++357 2 867100

                  Φαξ ++357 2 375120

            14.   Λετονία

                  Latvijas Republikas Ekonomikas ministrija

                  (Ministry of Economics of the Republic of Latvia)

                  Brīvības iela 55

                  LV-1519 Rīga

                  Τηλ. 00 371 670 132 48

                  Φαξ 00 371 672 808 82

            15.   Λιθουανία

                  Lietuvos Respublikos ūkio ministerija

                  (Ministry of Economy of the Republic of Lithuania)

                  Gedimino pr. 38/Vasario 16-osios g. 2

                  LT-01104 Vilnius,

                  Lietuva

                  Τηλ. +370 706 64 658, +370 706 64 808

                  Φαξ. +370 706 64 762

                  Ηλ. ταχ.: vienaslangelis@ukmin.lt

            16.   Λουξεμβούργο

                  Ministère de l’Economie et du Commerce Exterieur

                  (Ministry of Economy and Foreign Trade)

                  Office des licences

                  Boîte postale 113

                  L-2011 Luxembourg

                  Τηλ. (352) 47 82 371

                  Φαξ (352) 46 61 38

            17.   Ουγγαρία

                  Magyar Kereskedelmi Engedélyezési Hivatal

                  (Hungarian Trade Licencing Office)

                  Budapest

                  Németvölgyi út 37-39.

                  1124

                  MAGYARORSZÁG

                  Τηλ. +36 1458 5503

                  Φαξ + 36 1458 5814

                  Ηλ. ταχ.: keo@mkeh.gov.hu

            18.   Μάλτα

                  Ministry of Finance, Economy and Investment

                  Commerce Department, Trade Services Directorate

                  Lascaris

                  Valletta LTV2000

                  Malta

                  Τηλ. 00 356 256 90 202

                  Φαξ 00 356 212 37 112

            19.   Κάτω Χώρες

                  Belastingdienst/Douane

                  (Customs Administration)

                  centrale dienst voor in- en uitvoer

                  Kempkensberg 12

                  Postbus 30003

                  NL-9700 RD Groningen

                  Τηλ. (31 88) 15 12 122

                  Φαξ (31 88) 15 13 182

            20.   Αυστρία

                  Bundesministerium für Wirtschaft, Familie und Jugend

                  (Federal Ministry of Economy, Family and Youth)

                  Außenwirtschaftskontrolle

                  Abteilung C2/9

                  Stubenring 1,

                  A-1011 Wien

                  Τηλ. (43 1) 71100-0

                  Φαξ (43 1) 71100-8386

            21.   Πολωνία

                  Ministerstwo Gospodarki

                  (Ministry of Economy)

                  Pl.Trzech Krzyzy 3/5

                  PL-00-950 Warszawa

                  Τηλ. 0048/22/693 55 53

                  Φαξ 0048/22/693 40 21

            22.   Πορτογαλία

                  Ministério das Finanças

                  (Ministry of Finance)

                  Direcção Geral das Alfândegas e dos Impostos Especiais sobre o Consumo

                  Rua Terreiro do Trigo

                  Edifício da Alfândega

                  P-1149-060 LISBOA

                  Τηλ. (351-1) 218 814 263

                  Φαξ (351-1) 218 814 261

                  Ηλ. ταχ.: dsl@dgaiec.min-financas.pt

            23.   Ρουμανία

                  Ministerul Economiei

                  (Ministry of Economy)

                  Comerțului și Mediului de Afaceri

                  Direcția Politici Comerciale

                  Calea Victoriei, nr.152, sector 1

                  București

                  Cod poștal: 010096

                  Τηλ. (40-21) 315.00.81

                  Φαξ (40-21) 315.04.54

                  Ηλ. ταχ.: clc@dce.gov.ro

            24.   Σλοβενία

                  Ministrstvo za finance

                  (Ministry of Finance)

                  Carinska uprava Republike Slovenije

                  Carinski urad Jesenice

                  Center za TARIC in kvote

                  Spodnji Plavž 6 c

                  SI-4270 Jesenice

                  Slovenija

                  Τηλ. +386(0)4 297 44 70

                  Φαξ +386(0)4 297 44 72

                  Ηλ. ταχ.: taric.cuje@gov.si

            25.   Σλοβακία

                  Ministerstvo hospodárstva SR

                  (Ministry of Economy of the Slovak Republic)

                  Odbor výkonu obchodných opatrení

                  Mierová 19

                  SK-827 15 Bratislava

                  Τηλ. 00 421 2 4854 7019

                  Φαξ 00 421 2 4342 3915

                  Ηλ. ταχ.: jan.krocka@mhsr.sk

            26.   Φινλανδία

                  Tullihallitus

                  (National Board of Customs)

                  PL 512

                  FIN-00101 Helsinki

                  Τηλ. (358 9) 61 41

                  Φαξ (358 20) 492 2852

                  Tullstyrelsen

                  (National Board of Customs)

                  PB 512

                  FIN-00101 Helsingfors

                  Φαξ (358-20) 492 28 52

            27.   Σουηδία

                  Kommerskollegium

                  (National Board of Trade)

                  Box 6803

                  S-113 86 Stockholm

                  Τηλ. (46 8) 690 48 00

                  Φαξ (46 8) 30 67 59

                  Ηλ. ταχ.: registrator@kommers.se

            28.   Ηνωμένο Βασίλειο

                  Import Licensing Branch

                  Department for Business, Innovation and Skills

                  Queensway House – West Precinct

                  Billingham

                  UK-TS23 2NF

                  Ηλ. ταχ.: enquiries.ilb@bis.gsi.gov.uk

         (1)  Με την επιφύλαξη και με ισχύ από την ημερομηνία της ένταξης της Κροατίας.


title: Εκτελεστικός κανονισμός (ΕΕ) αριθ. 642/2013 της Επιτροπής, της 4ης Ιουλίου 2013 , σχετικά με την έγκριση της νιακίνης και του νικοτιναμιδίου ως πρόσθετων υλών ζωοτροφών για όλα τα ζωικά είδη  Κείμενο που παρουσιάζει ενδιαφέρον για τον ΕΟΧ

text:
               5.7.2013

               EL

               Επίσημη Εφημερίδα της Ευρωπαϊκής Ένωσης

               L 186/4

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 642/2013 ΤΗΣ ΕΠΙΤΡΟΠΉΣ
   της 4ης Ιουλίου 2013
   σχετικά με την έγκριση της νιακίνης και του νικοτιναμιδίου ως πρόσθετων υλών ζωοτροφών για όλα τα ζωικά είδη
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει τη χορήγηση άδειας για τη χρήση πρόσθετων υλών στη διατροφή των ζώων, καθώς και τους όρους και τις διαδικασίες για τη χορήγηση της εν λόγω άδειας. Το άρθρο 10 του εν λόγω κανονισμού προβλέπει την επαναξιολόγηση των πρόσθετων υλών που εγκρίθηκαν σύμφωνα με την οδηγία 70/524/ΕΟΚ του Συμβουλίου (2).

               (2)

               Η νιακίνη (νικοτινικό οξύ) και το νικοτιναμίδιο εγκρίθηκαν χωρίς χρονικό περιορισμό, ως πρόσθετες ύλες ζωοτροφών για χρήση σε όλα τα ζωικά είδη, με την οδηγία 70/524/ΕΟΚ, ως μέρη της ομάδας «βιταμίνες, προβιταμίνες και χημικώς προσδιορισμένες ουσίες παρόμοιου αποτελέσματος». Οι εν λόγω πρόσθετες ύλες ζωοτροφών καταχωρίστηκαν στη συνέχεια στο κοινοτικό μητρώο πρόσθετων υλών ζωοτροφών ως υφιστάμενα προϊόντα, σύμφωνα με το άρθρο 10 παράγραφος 1 του κανονισμού (ΕΚ) αριθ. 1831/2003.

               (3)

               Σύμφωνα με το άρθρο 10 παράγραφος 2 του κανονισμού (ΕΚ) αριθ. 1831/2003, σε συνδυασμό με το άρθρο 7 του εν λόγω κανονισμού, υποβλήθηκαν πέντε αιτήσεις για την επαναξιολόγηση της νιακίνης και του νικοτιναμιδίου ως πρόσθετων υλών ζωοτροφών για όλα τα ζωικά είδη, με το αίτημα οι εν λόγω πρόσθετες ύλες να ταξινομηθούν στην κατηγορία πρόσθετων υλών «θρεπτικές πρόσθετες ύλες». Οι αιτήσεις συνοδεύονταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

               (4)

               Η Ευρωπαϊκή Αρχή για την Ασφάλεια των Τροφίμων («η Αρχή»), στις γνώμες που εξέδωσε στις 22 Μαΐου 2012 (3), 14 Ιουνίου 2012 (4)
                   (5)
                   (6), και 12 Σεπτεμβρίου 2012 (7), κατέληξε στο συμπέρασμα ότι, με τους προτεινόμενους όρους χρήσης σε ζωοτροφές, η νιακίνη και το νικοτιναμίδιο δεν έχουν δυσμενείς επιπτώσεις στην υγεία των ζώων και των καταναλωτών και δεν αναμένεται να αποτελέσουν πρόσθετο κίνδυνο για το περιβάλλον. Η αρχή θεωρεί ότι δεν υπάρχει ανάγκη να θεσπιστούν ειδικές απαιτήσεις παρακολούθησης μετά τη διάθεση στην αγορά. Η Αρχή κατέληξε επίσης στο συμπέρασμα ότι, ως προς την ασφάλεια, εάν λαμβάνονται τα κατάλληλα προστατευτικά μέτρα, δεν υπάρχουν λόγοι ανησυχίας για τους χρήστες. Επίσης, επαλήθευσε την έκθεση σχετικά με τη μέθοδο ανάλυσης της πρόσθετης ύλης ζωοτροφών, η οποία υποβλήθηκε από το εργαστήριο αναφοράς το οποίο συστάθηκε με τον κανονισμό (ΕΚ) αριθ. 1831/2003.

               (5)

               Από την αξιολόγηση της νιακίνης και του νικοτιναμιδίου διαπιστώνεται ότι πληρούνται οι όροι για τη χορήγηση άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, πρέπει να επιτραπεί η χρήση των εν λόγω πρόσθετων υλών, όπως καθορίζεται στο παράρτημα του παρόντος κανονισμού.

               (6)

               Επειδή δεν απαιτείται, για λόγους ασφάλειας, η άμεση εφαρμογή των τροποποιήσεων των όρων χορήγησης της άδειας, είναι σκόπιμο να επιτραπεί μεταβατική περίοδος για τη διάθεση των ήδη υπαρχόντων αποθεμάτων πρόσθετων υλών, προμειγμάτων και σύνθετων ζωοτροφών που τα περιέχουν, όπως εγκρίθηκε από την οδηγία 70/524/ΕΟΚ.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι ουσίες που προσδιορίζονται στο παράρτημα, οι οποίες ανήκουν στην κατηγορία πρόσθετων υλών «θρεπτικές πρόσθετες ύλες» και στη λειτουργική ομάδα «βιταμίνες, προβιταμίνες και χημικώς προσδιορισμένες ουσίες παρόμοιου αποτελέσματος», εγκρίνονται ως πρόσθετες ύλες στη διατροφή των ζώων υπό τους όρους που καθορίζονται στο εν λόγω παράρτημα.
   Άρθρο 2
   Οι ουσίες που προσδιορίζονται στο παράρτημα και οι ζωοτροφές που περιέχουν αυτές τις ουσίες, που παράγονται και φέρουν επισήμανση πριν από τις 25 Ιανουαρίου 2014 σύμφωνα με τους κανόνες που ίσχυαν πριν από τις 25 Ιουλίου 2013 δύνανται να διατίθενται στην αγορά και να χρησιμοποιούνται έως ότου εξαντληθούν τα υφιστάμενα αποθέματα.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Ιουλίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 268 της 18.10.2003, σ. 29.

      (2)  ΕΕ L 270 της 14.12.1970, σ. 1.

      (3)  Δελτίο ΕFSA 2012· 10(6):2731.

      (4)  Δελτίο ΕFSA 2012· 10(7):2781.

      (5)  Δελτίο ΕFSA 2012· 10(7):2788.

      (6)  Δελτίο ΕFSA 2012· 10(7):2789.

      (7)  Δελτίο ΕFSA 2012· 10(10):2885.

      ΠΑΡΑΡΤΗΜΑ

                  Αριθμός ταυτοποίησης της πρόσθετης ύλης

                  Επωνυμία του κατόχου της άδειας

                  Πρόσθετη ύλη

                  Σύνθεση, χημικός τύπος, περιγραφή, αναλυτική μέθοδος

                  Είδος ή κατηγορία ζώου

                  Μέγιστη ηλικία

                  Ελάχιστη περιεκτικότητα

                  Μέγιστη περιεκτικότητα

                  Λοιπές διατάξεις

                  Λήξη της περιόδου ισχύος της άδειας

                  mg δραστικής ουσίας/kg πλήρους ζωοτροφής με περιεκτικότητα σε υγρασία 12 %

                     Κατηγορία θρεπτικών πρόσθετων υλών. Λειτουργική ομάδα: Βιταμίνες, προβιταμίνες και χημικώς καλώς καθορισμένες ουσίες με ανάλογη δράση

                  3a314

                  —

                  Νιακίνη

                                 Σύνθεση πρόσθετης ύλης

                              Νιακίνη, όχι κάτω του 99 %

                                 Χαρακτηρισμός της δραστικής ουσίας

                              Χημικές ονομασίες: νιακίνη, νικοτινικό οξύ
                              Χημικός τύπος: C6H
                                    5
                                 NO2

                              Αριθμός CAS: 59-67-6
                              Einecs 200-441-0

                                 Μέθοδος ανάλυσης
                                  (1)

                                          —

                                          Για τον προσδιορισμό νιακίνης (νικοτινικού οξέος) στην πρόσθετη ύλη ζωοτροφών: τιτλομέτρηση με υδροξείδιο του νατρίου· European Pharmacopoeia method (Ph. Eur. 6th Edition, monograph 0459)

                                          —

                                          Για τον προσδιορισμό νιακίνης (νικοτινικού οξέος) στα προμείγματα, τις ζωοτροφές και το νερό: υγρή χρωματογραφία υψηλής ανάλυσης ανεστραμμένης φάσης ζεύγους ιόντων σε συνδυασμό με ανιχνευτή UV (RP-HPLC-UV)

                  Όλα τα ζωικά είδη

                  —

                  —

                  —

                              1.

                              Στις οδηγίες χρήσης της πρόσθετης ύλης και του προμείγματος πρέπει να αναφέρονται οι όροι αποθήκευσης.

                              2.

                              Η νιακίνη μπορεί επίσης να χρησιμοποιείται μέσω του πόσιμου νερού.

                              3.

                              Για ασφάλεια: να χρησιμοποιείται μάσκα προστασίας της αναπνοής, γυαλιά και γάντια ασφάλειας κατά τον χειρισμό.

                  25 Ιουλίου 2023

                  3a315

                  —

                  Νικοτιναμίδιο

                                 Σύνθεση πρόσθετης ύλης

                              Νικοτιναμίδιο, όχι κάτω του 99 %

                                 Χαρακτηρισμός της δραστικής ουσίας

                              Χημική ονομασία: νικοτιναμίδιο
                              Χημικός τύπος: C6H6N2O
                              Αριθμός CAS: 98-92-0
                              Αριθμός Einecs 202-7134

                                 Μέθοδος ανάλυσης
                                  (1)

                                          —

                                          Για τον προσδιορισμό του νικοτιναμιδίου στην πρόσθετη ύλη ζωοτροφών: τιτλομέτρηση με υπερχλωρικό οξύ· European Pharmacopoeia method (Ph. Eur. 6th Edition, monograph 0047)

                                          —

                                          Για τον προσδιορισμό νικοτιναμιδίου στα προμείγματα, τις ζωοτροφές και το νερό: υγρή χρωματογραφία υψηλής ανάλυσης ανεστραμμένης φάσης ζεύγους ιόντων σε συνδυασμό με ανιχνευτή UV (RP-HPLC-UV)

                  Όλα τα ζωικά είδη

                  —

                  —

                  —

                              1.

                              Στις οδηγίες χρήσης της πρόσθετης ύλης και του προμείγματος πρέπει να αναφέρονται οι όροι αποθήκευσης.

                              2.

                              Το νικοτιναμίδιο μπορεί επίσης να χρησιμοποιείται μέσω του πόσιμου νερού.

                              3.

                              Για ασφάλεια: να χρησιμοποιείται μάσκα προστασίας της αναπνοής, γυαλιά και γάντια ασφάλειας κατά τον χειρισμό.

         (1)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: http://irmm.jrc.ec.europa.eu/EURLs/EURL_feed_additives/Pages/index.aspx


title: Εκτελεστικός κανονισμός (ΕΕ) αριθ. 1210/2013 της Επιτροπής, της 25ης Νοεμβρίου 2013 , για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Melocotón de Calanda (ΠΟΠ)]

text:
               28.11.2013

               EL

               Επίσημη Εφημερίδα της Ευρωπαϊκής Ένωσης

               L 317/19

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1210/2013 ΤΗΣ ΕΠΙΤΡΟΠΉΣ
   της 25ης Νοεμβρίου 2013
   για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Melocotón de Calanda (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΕ) αριθ. 1151/2012, η Επιτροπή εξέτασε την αίτηση της Ισπανίας για την έγκριση τροποποίησης των προδιαγραφών της προστατευόμενης ονομασίας προέλευσης «Melocotón de Calanda» η οποία καταχωρίστηκε δυνάμει του κανονισμού (ΕΚ) αριθ. 2446/2000 της Επιτροπής (2).

               (2)

               Δεδομένου ότι η εν λόγω τροποποίηση δεν είναι ήσσονος σημασίας κατά την έννοια του άρθρου 53 παράγραφος 2 του κανονισμού (ΕΕ) αριθ. 1151/2012, η Επιτροπή δημοσίευσε την αίτηση τροποποίησης, κατ’ εφαρμογή του άρθρου 50 παράγραφος 2 στοιχείο α) του εν λόγω κανονισμού, στην Επίσημη Εφημερίδα της Ευρωπαϊκής Ένωσης
                   (3).

               (3)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης, σύμφωνα με το άρθρο 51 του κανονισμού (ΕΕ) αριθ. 1151/2012, η τροποποίηση των προδιαγραφών πρέπει να εγκριθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται η τροποποίηση των προδιαγραφών η οποία έχει δημοσιευθεί στην Επίσημη Εφημερίδα της Ευρωπαϊκής Ένωσης και αφορά την ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Νοεμβρίου 2013.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  EE L 281 της 7.11.2000, σ.12

      (3)  ΕΕ C 179 της 25.6.2013, σ. 19.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση που απαριθμούνται στο παράρτημα Ι της Συνθήκης:

         Κλάση 1.6.   Φρούτα, λαχανικά και δημητριακά, νωπά ή μεταποιημένα

      ΙΣΠΑΝΙΑ
      Melocotón de Calanda (ΠΟΠ)


title: Εκτελεστικός κανονισμός (ΕΕ) αριθ. 269/2012 της Επιτροπής, της 26ης Μαρτίου 2012 , σχετικά με την έγκριση του τριβασικού χλωριούχου χαλκού(ΙΙ) ως πρόσθετης ύλης ζωοτροφών για όλα τα ζωικά είδη  Κείμενο που παρουσιάζει ενδιαφέρον για τον ΕΟΧ

text:
               27.3.2012

               EL

               Επίσημη Εφημερίδα της Ευρωπαϊκής Ένωσης

               L 89/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 269/2012 ΤΗΣ ΕΠΙΤΡΟΠΉΣ
   της 26ης Μαρτίου 2012
   σχετικά με την έγκριση του τριβασικού χλωριούχου χαλκού(ΙΙ) ως πρόσθετης ύλης ζωοτροφών για όλα τα ζωικά είδη
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει τη χορήγηση άδειας για τη χρήση πρόσθετων υλών στη διατροφή των ζώων και καθορίζει τους όρους και τις διαδικασίες για τη χορήγηση της άδειας αυτής.

               (2)

               Σύμφωνα με το άρθρο 7 του κανονισμού (ΕΚ) αριθ. 1831/2003, υποβλήθηκε αίτηση για την έγκριση του τριβασικού χλωριούχου χαλκού(ΙΙ). Η εν λόγω αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

               (3)

               Η αίτηση αφορά την έγκριση του τριβασικού χλωριούχου χαλκού(ΙΙ) ως πρόσθετης ύλης ζωοτροφών για όλα τα είδη ζώων και την ταξινόμησή του στην κατηγορία πρόσθετων υλών «διατροφικές πρόσθετες ύλες».

               (4)

               Στη γνώμη που εξέδωσε η Ευρωπαϊκή Αρχή για την Ασφάλεια των Τροφίμων («η Αρχή») στις 6 Σεπτεμβρίου 2011 (2) κατέληγε στο συμπέρασμα ότι ο τριβασικός χλωριούχος χαλκός(ΙΙ), υπό τους προτεινόμενους όρους χρήσης, δεν έχει επιπτώσεις στην υγεία των ζώων, στην υγεία του ανθρώπου ή στο περιβάλλον και ότι μπορεί να θεωρηθεί πραγματική πηγή χαλκού για όλα τα είδη ζώων. Η Αρχή θεωρεί ότι δεν υπάρχει ανάγκη να θεσπιστούν ειδικές απαιτήσεις παρακολούθησης μετά τη διάθεση της εν λόγω πρόσθετης ύλης στην αγορά. Η Αρχή επαλήθευσε επίσης την έκθεση σχετικά με τη μέθοδο ανάλυσης της πρόσθετης ύλης ζωοτροφών στις ζωοτροφές, η οποία υποβλήθηκε από το εργαστήριο αναφοράς το οποίο συστάθηκε με τον κανονισμό (ΕΚ) αριθ. 1831/2003.

               (5)

               Από την αξιολόγηση του τριβασικού χλωριούχου χαλκού(ΙΙ) διαπιστώνεται ότι πληρούνται οι όροι χορήγησης της άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, θα πρέπει να επιτραπεί η χρήση του εν λόγω παρασκευάσματος, όπως καθορίζεται στο παράρτημα του παρόντος κανονισμού.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παρασκεύασμα που παρατίθεται στο παράρτημα και ανήκει στην κατηγορία πρόσθετων υλών «διατροφικές πρόσθετες ύλες» και στη λειτουργική ομάδα «ενώσεις ιχνοστοιχείων» εγκρίνεται ως πρόσθετη ύλη που μπορεί να χρησιμοποιείται στη διατροφή των ζώων υπό τους όρους που παρατίθενται στο εν λόγω παράρτημα.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Μαρτίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 268 της 18.10.2003, σ. 29.

      (2)  EFSA Journal 2011· 9(9):2355.

      ΠΑΡΑΡΤΗΜΑ

                  Αριθμός ταυτοποίησης της πρόσθετης ύλης

                  Όνομα του κατόχου της άδειας

                  Πρόσθετη ύλη

                  Σύνθεση, χημικός τύπος, περιγραφή, αναλυτική μέθοδος

                  Είδος ή κατηγορία ζώου

                  Μέγιστη ηλικία

                  Ελάχιστη περιεκτικότητα

                  Μέγιστη περιεκτικότητα

                  Λοιπές διατάξεις

                  Λήξη της περιόδου ισχύος της άδειας

                  Περιεκτικότητα στοιχείου (Cu) σε mg/kg πλήρους ζωοτροφής με περιεκτικότητα σε υγρασία 12 %

                     Κατηγορία διατροφικών πρόσθετων υλών. Λειτουργική ομάδα: ενώσεις ιχνοστοιχείων

                  3b409

                  —

                  Τριβασικός χλωριούχος χαλκός(ΙΙ)

                                 Χαρακτηρισμός της πρόσθετης ύλης:

                                          Χημικός τύπος: Cu2(OH)3Cl

                                          Αριθμός CAS 1332-65-6

                                          κρυσταλλική μορφή α ατακαμίτη/παρατακαμίτη σε αναλογία 1:1 έως 1:1,5

                                          Καθαρότητα: ελάχιστο 90 %

                                          κρυσταλλική μορφή α: ελάχιστο 95 % στο προϊόν κρυσταλλικής μορφής

                                          Περιεκτικότητα σε χαλκό: ελάχιστο 53 %

                                          Σωματίδια < 50 μm: κάτω του 1 %

                                 Αναλυτική μέθοδος
                                  (1):

                                          Για την ταυτοποίηση του τριβασικού χλωριούχου χαλκού(ΙΙ) σε κρυσταλλική μορφή ατακαμίτη/παρατακαμίτη στην πρόσθετη ύλη: φασματοσκοπία διάθλασης ακτίνων Χ (XRD)

                                          Για τον προσδιορισμό της δραστικής ουσίας στην πρόσθετη ύλη και στα προμείγματα:

                                                      —

                                                      EN 15510: Επαγωγικά συζευγμένο πλάσμα – φασματομετρία ατομικής εκπομπής (ICP-AES), ή

                                                      —

                                                      CEN/TS 15621: Επαγωγικά συζευγμένο πλάσμα – φασματομετρία ατομικής εκπομπής (ICP-AES), κατόπιν χώνευσης υπό πίεση.

                                          Για τον προσδιορισμό της συνολικής περιεκτικότητας σε χαλκό στις πρώτες ύλες ζωοτροφών και στις σύνθετες ζωοτροφές:

                                                      —

                                                      Φασματομετρία ατομικής απορρόφησης (ΦΑΑ) ή

                                                      —

                                                      EN 15510 ή

                                                      —

                                                      CEN/TS 15621.

                  Όλα τα ζωικά είδη

                  —

                  —

                  Βοοειδή

                              —

                              Βοοειδή πριν από την έναρξη του μηρυκασμού: 15 (συνολικά)

                              —

                              Λοιπά βοοειδή: 35 (συνολικά)

                        Προβατοειδή: 15 (συνολικά)
                  Χοιρίδια έως και 12 εβδομάδων: 170 (συνολικά)
                  Καρκινοειδή: 50 (συνολικά)
                  Λοιπά ζώα: 25 (συνολικά)

                              1.

                              Η πρόσθετη ύλη ενσωματώνεται σε ζωοτροφή με τη μορφή προμείγματος.

                              2.

                              Για την ασφάλεια των χρηστών: μέσα προστασίας της αναπνοής, γυαλιά και γάντια ασφαλείας κατά το χειρισμό.

                              3.

                              Η ετικέτα περιλαμβάνει τις ακόλουθες πληροφορίες:

                                          —

                                          Για ζωοτροφές προβάτων, αν το επίπεδο χαλκού στη ζωοτροφή υπερβαίνει τα 10 mg/kg:

                                             «Το επίπεδο χαλκού στη ζωοτροφή αυτή μπορεί, για ορισμένες φυλές προβάτων, να προκαλέσει δηλητηρίαση»

                                          —

                                          Για τις ζωοτροφές βοοειδών μετά την έναρξη του μηρυκασμού αν το επίπεδο χαλκού στη ζωοτροφή είναι κάτω από 20 mg/kg:

                                             «Το επίπεδο χαλκού στη ζωοτροφή αυτή μπορεί να προκαλέσει ανεπάρκεια σε χαλκό σε βοοειδή που βόσκουν σε βοσκοτόπους με υψηλή περιεκτικότητα σε μολυβδαίνιο ή θείο».

                  16 Απριλίου 2022

         (1)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: http://irmm.jrc.ec.europa.eu/EURLs/EURL_feed_additives/Pages/index.aspx


title: Εκτελεστικός κανονισμός (ΕΕ) αριθ. 590/2014 της Επιτροπής, της 2ας Ιουνίου 2014 , για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               3.6.2014

               EL

               Επίσημη Εφημερίδα της Ευρωπαϊκής Ένωσης

               L 164/41

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 590/2014 ΤΗΣ ΕΠΙΤΡΟΠΉΣ
   της 2ας Ιουνίου 2014
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 2 Ιουνίου 2014.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  MK

                  64,8

                  TR

                  64,5

                  ZZ

                  64,7

                  0707 00 05

                  AL

                  25,2

                  MK

                  40,7

                  TR

                  121,6

                  ZZ

                  62,5

                  0709 93 10

                  TR

                  114,5

                  ZZ

                  114,5

                  0805 50 10

                  TR

                  121,8

                  ZA

                  129,3

                  ZZ

                  125,6

                  0808 10 80

                  AR

                  104,3

                  BR

                  77,8

                  CL

                  99,5

                  CN

                  127,0

                  NZ

                  137,5

                  US

                  161,6

                  UY

                  70,3

                  ZA

                  120,5

                  ZZ

                  112,3

                  0809 29 00

                  TR

                  444,9

                  ZZ

                  444,9

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


|

Εκτελεστικός κανονισμός (ΕΕ) αριθ. 655/2011 του Συμβουλίου, της 28ης Ιουνίου 2011 , σχετικά με την άρση των μέτρων αντιντάμπινγκ που εφαρμόζονται στις εισαγωγές κουμαρίνης καταγωγής Λαϊκής Δημοκρατίας της Κίνας

Επίσημη Εφημερίδα αριθ. L 180 της 08/07/2011 σ. 0001 - 0002

		Εκτελεστικός κανονισμός (ΕΕ) αριθ. 655/2011 του Συμβουλίουτης 28ης Ιουνίου 2011σχετικά με την άρση των μέτρων αντιντάμπινγκ που εφαρμόζονται στις εισαγωγές κουμαρίνης καταγωγής Λαϊκής Δημοκρατίας της ΚίναςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη τη συνθήκη για τη λειτουργία της Ευρωπαϊκής Ένωσης,Έχοντας υπόψη τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας [1] ("βασικός κανονισμός"), και ιδίως το άρθρο 9 και το άρθρο 11 παράγραφος 2,Έχοντας υπόψη την πρόταση που υπέβαλε η Ευρωπαϊκή Επιτροπή αφού ζήτησε τη γνώμη της συμβουλευτικής επιτροπής,Εκτιμώντας τα ακόλουθα:1. ΔΙΑΔΙΚΑΣΙΑ1.1. Ισχύοντα μέτρα(1) Τα μέτρα που ισχύουν σήμερα είναι ο οριστικός δασμός αντιντάμπινγκ, που επιβλήθηκε με τον κανονισμό (ΕΚ) αριθ. 654/2008 του Συμβουλίου [2] για την επιβολή οριστικού δασμού αντιντάμπινγκ στις εισαγωγές κουμαρίνης καταγωγής Λαϊκής Δημοκρατίας της Κίνας, μετά την επέκταση της ισχύος του δασμού στις εισαγωγές κουμαρίνης που αποστέλλονται από την Ινδία, την Ταϊλάνδη, την Ινδονησία και τη Μαλαισία, είτε έχουν δηλωθεί ως καταγωγής Ινδίας, Ταϊλάνδης, Ινδονησίας και Μαλαισίας είτε όχι, και η αποδοχή ανάληψης υποχρέωσης από έναν Ινδό παραγωγό (Atlas Fine Chemicals Pvt. Ltd) [3].1.2. Λόγοι της επανεξέτασης(2) Η Επιτροπή ενημερώθηκε ότι ο μοναδικός παραγωγός κουμαρίνης, που αποτελούσε τον ενωσιακό κλάδο παραγωγής κατά την έρευνα η οποία οδήγησε στην επιβολή των ισχυόντων μέτρων, αποφάσισε να διακόψει την παραγωγή κουμαρίνης εντός της Ένωσης προς το τέλος Αυγούστου του 2010.1.3. Έναρξη διαδικασίας(3) Κατά συνέπεια, η Επιτροπή, αφού διαβουλεύτηκε με τη συμβουλευτική επιτροπή, κίνησε, μέσω ανακοίνωσης που δημοσιεύτηκε στην Επίσημη Εφημερίδα της Ευρωπαϊκής Ένωσης [4], διαδικασία μερικής ενδιάμεσης επανεξέτασης των μέτρων αντιντάμπινγκ που εφαρμόζονται στις εισαγωγές κουμαρίνης καταγωγής Λαϊκής Δημοκρατίας της Κίνας, από την άποψη της ζημίας και μόνον, μετά την επέκταση της ισχύος του δασμού στις εισαγωγές κουμαρίνης που αποστέλλονται από την Ινδία, την Ταϊλάνδη, την Ινδονησία και τη Μαλαισία, είτε έχουν δηλωθεί ως καταγωγής Ινδίας, Ταϊλάνδης, Ινδονησίας και Μαλαισίας είτε όχι.(4) Η Επιτροπή ενημέρωσε επισήμως τους παραγωγούς της Ένωσης και τους εκπροσώπους της Λαϊκής Δημοκρατίας της Κίνας σχετικά με την έναρξη της έρευνας επανεξέτασης. Τα ενδιαφερόμενα μέρη είχαν τη δυνατότητα να υποβάλουν γραπτώς τις απόψεις τους και να ζητήσουν να γίνουν δεκτά σε ακρόαση εντός της προθεσμίας που καθορίζεται στην ανακοίνωση για την έναρξη.1.4. Προϊόν που αποτελεί αντικείμενο της επανεξέτασης(5) Το προϊόν που αποτελεί αντικείμενο της επανεξέτασης είναι η κουμαρίνη καταγωγής Λαϊκής Δημοκρατίας της Κίνας ("υπό εξέταση προϊόν"), που υπάγεται σήμερα στον κωδικό ΣΟ ex29322100.2. ΠΟΡΙΣΜΑΤΑ ΚΑΙ ΠΕΡΑΤΩΣΗ ΤΗΣ ΔΙΑΔΙΚΑΣΙΑΣ(6) Η έρευνα επιβεβαίωσε ότι ο μοναδικός παραγωγός της Ένωσης του υπό εξέταση προϊόντος έκλεισε οριστικά την παραγωγική του μονάδα τον Αύγουστο του 2010.(7) Η Επιτροπή φρονεί ότι η παρούσα διαδικασία θα πρέπει να περατωθεί διότι η έρευνα επανεξέτασης δεν έφερε στο φως κανένα στοιχείο που να δείχνει ότι η εν λόγω περάτωση αντιβαίνει στο συμφέρον της Ένωσης. Τα ενδιαφερόμενα μέρη ενημερώθηκαν σχετικά και τους δόθηκε η ευκαιρία να υποβάλουν παρατηρήσεις. Δεν ελήφθησαν παρατηρήσεις που να αφήνουν να εννοηθεί ότι η περάτωση αντιβαίνει στο συμφέρον της Ένωσης.(8) Κατά συνέπεια η Επιτροπή καταλήγει στο συμπέρασμα ότι η διαδικασία αντιντάμπινγκ σχετικά με τις εισαγωγές στην Ένωση των σχετικών προϊόντων θα πρέπει να περατωθεί,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Τα μέτρα αντιντάμπινγκ σχετικά με τις εισαγωγές κουμαρίνης που υπάγεται σήμερα στον κωδικό ΣΟ ex29322100 καταγωγής Λαϊκής Δημοκρατίας της Κίνας, όπως επεκτείνονται σε εισαγωγές που αποστέλλονται από την Ινδία, την Ταϊλάνδη, την Ινδονησία και τη Μαλαισία, είτε δηλώνονται ως καταγωγής Ινδίας, Ταϊλάνδης, Ινδονησίας και Μαλαισίας είτε όχι, καταργούνται και περατώνεται η διαδικασία όσον αφορά τις εν λόγω εισαγωγές.Άρθρο 2Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Λουξεμβούργο, 28 Ιουνίου 2011.Για το ΣυμβούλιοΟ ΠρόεδροςFazekas S.[1] ΕΕ L 343 της 22.12.2009, σ. 51.[2] ΕΕ L 183 της 11.7.2008, σ. 1.[3] ΕΕ L 1 της 4.1.2005, σ. 15.[4] ΕΕ C 299 της 5.11.2010, σ. 4.--------------------------------------------------


title: Εκτελεστικός κανονισμός (ΕΕ) 2016/1955 του Συμβουλίου, της 8ης Νοεμβρίου 2016, για την εφαρμογή του κανονισμού (ΕΕ) αριθ. 269/2014 σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας

text:
               9.11.2016

               EL

               Επίσημη Εφημερίδα της Ευρωπαϊκής Ένωσης

               L 301/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1955 ΤΟΥ ΣΥΜΒΟΥΛΊΟΥ
   της 8ης Νοεμβρίου 2016
   για την εφαρμογή του κανονισμού (ΕΕ) αριθ. 269/2014 σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 269/2014 του Συμβουλίου, της 17ης Μαρτίου 2014, σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (1), και ιδίως το άρθρο 14 παράγραφος 1,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 17 Μαρτίου 2014 το Συμβούλιο εξέδωσε τον κανονισμό (ΕΕ) αριθ. 269/2014.

               (2)

               Μετά τη διοργάνωση εκ μέρους της Ρωσικής Ομοσπονδίας των εκλογών για την Κρατική Δούμα στις παρανόμως προσαρτηθείσες Κριμαία και Σεβαστούπολη, το Συμβούλιο θεωρεί ότι θα πρέπει να προστεθούν έξι πρόσωπα στον κατάλογο των φυσικών και νομικών προσώπων, οντοτήτων και φορέων που υπόκεινται σε περιοριστικά μέτρα όπως έχει στο παράρτημα I του κανονισμού (ΕΕ) αριθ. 269/2014.

               (3)

               Το παράρτημα I του κανονισμού (ΕΕ) αριθ. 269/2014 θα πρέπει συνεπώς να τροποποιηθεί αναλόγως,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα πρόσωπα που απαριθμούνται στο παράρτημα του παρόντος κανονισμού προστίθενται στον κατάλογο του παραρτήματος I του κανονισμού (ΕΕ) αριθ. 269/2014.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Νοεμβρίου 2016.

            Για το Συμβούλιο

            Ο Πρόεδρος

         P. KAŽIMÍR

      (1)  ΕΕ L 78 της 17.3.2014, σ. 6.

      ΠΑΡΑΡΤΗΜΑ

         Κατάλογος προσώπων που αναφέρονται στο άρθρο 1

                     Ονοματεπώνυμο

                     Πληροφορίες ταυτοποίησης

                     Αιτιολογία

                     Ημερομηνία καταχώρισης

                     «152.

                     Ruslan Ismailovich BALBEK
                     Руслан Исмаилович
                     Бальбек

                     Ημερομηνία γέννησης: 28.8.1977
                     Τόπος γέννησης: Bekabad, Uzbekistan SSR

                     Μέλος της Κρατικής Δούμας, εκλεγέν από την παρανόμως προσαρτηθείσα Αυτόνομη Δημοκρατία της Κριμαίας.
                     Αντιπρόεδρος της Επιτροπής της Δούμας για εθνικές υποθέσεις.
                     Το 2014 ο Balbek διορίστηκε αντιπρόεδρος του υπουργικού συμβουλίου της αποκαλούμενης “Δημοκρατίας της Κριμαίας” και εργάστηκε υπό την ιδιότητα αυτή για την ενσωμάτωση της παρανόμως προσαρτηθείσας χερσονήσου της Κριμαίας στη Ρωσική Ομοσπονδία, έργο για το οποίο του απονεμήθηκε το μετάλλιο “Για την υπεράσπιση της Δημοκρατίας της Κριμαίας”. Έχει υποστηρίξει την προσάρτηση της Κριμαίας σε δημόσιες δηλώσεις του, μεταξύ άλλων και στο προφίλ του στον δικτυακό τόπο της Ενωμένης Ρωσίας (τομέας Κριμαίας) και σε άρθρο στον τύπο που δημοσιεύθηκε στις 3 Ιουλίου 2016 στον δικτυακό τόπο NTV.

                     9.11.2016

                     153.

                     Konstantin Mikhailovich BAKHAREV
                     Константин Михайлович
                     Бахарев

                     Ημερομηνία γέννησης: 20.10.1972
                     Τόπος γέννησης: Simferopol, Ukrainian SSR

                     Μέλος της Κρατικής Δούμας, εκλεγέν από την παρανόμως προσαρτηθείσα Αυτόνομη Δημοκρατία της Κριμαίας.
                     Μέλος της Επιτροπής της Δούμας για τις χρηματοπιστωτικές αγορές.
                     Τον Μάρτιο του 2014 ο Bakharev διορίστηκε αντιπρόεδρος του Κρατικού Συμβουλίου της αποκαλούμενης “Δημοκρατίας της Κριμαίας” και, τον Αύγουστο του 2014, διορίστηκε πρώτος αντιπρόεδρος του σώματος αυτού. Έχει αποδεχθεί την προσωπική συμμετοχή του στα γεγονότα του 2014 που οδήγησαν στην παράνομη προσάρτηση της Κριμαίας και της Σεβαστούπολης, την οποία υποστήριξε δημόσια, μεταξύ άλλων και σε συνέντευξη που δημοσιεύθηκε στις 22 Μαρτίου 2016 στον δικτυακό τόπο gazetakrimea.ru και στις 23 Αυγούστου 2016 στον δικτυακό τόπο c-pravda.ru. Του έχει απονεμηθεί τιμητικός τίτλος “Υπέρ πίστεως στο καθήκον” από τις “αρχές” της “Δημοκρατίας της Κριμαίας”.

                     9.11.2016

                     154.

                     Dmitry Anatolievich BELIK
                     Дмитрий Анатольевич
                     Белик

                     Ημερομηνία γέννησης: 17.10.1969
                     Τόπος γέννησης: Kular Ust-Yansky District,Yakut Autonomous SSR

                     Μέλος της Κρατικής Δούμας, εκλεγέν από την παρανόμως προσαρτηθείσα πόλη της Σεβαστούπολης.
                     Μέλος της Επιτροπής της Δούμας για τη φορολογία.
                     Ως μέλος της δημοτικής αρχής Σεβαστούπολης κατά την περίοδο Φεβρουαρίου – Μαρτίου 2014 υποστήριξε τη δράση του Alexei Chaliy, του επονομαζόμενου “δημάρχου του λαού”. Έχει αποδεχθεί δημοσίως τη συμμετοχή του στα γεγονότα του 2014 που οδήγησαν στην παράνομη προσάρτηση της Κριμαίας και της Σεβαστούπολης, την οποία έχει υποστηρίξει δημόσια, μεταξύ άλλων στην προσωπική του ιστοσελίδα και σε συνέντευξη που δημοσιεύθηκε στις 21 Φεβρουαρίου 2016 στον δικτυακό τόπο nation-news.ru
                     Για τη συμμετοχή του στη διαδικασία της προσάρτησης του έχει απονεμηθεί ο ρωσικός κρατικός τίτλος “Για την επιτέλεση καθηκόντων προς τη μητέρα πατρίδα” - ΙΙ βαθμού.

                     9.11.2016

                     155.

                     Andrei Dmitrievich KOZENKO
                     Андрей Дмитриевич
                     Козенко

                     Ημερομηνία γέννησης: 3.8.1981
                     Τόπος γέννησης: Simferopol, Ukrainian SSR

                     Μέλος της Κρατικής Δούμας, εκλεγέν από την παρανόμως προσαρτηθείσα Αυτόνομη Δημοκρατία της Κριμαίας.
                     Μέλος της Επιτροπής της Δούμας για τις χρηματοπιστωτικές αγορές.
                     Τον Μάρτιο του 2014, ο Kozenko διορίστηκε αντιπρόεδρος του Κρατικού Συμβουλίου της αποκαλούμενης “Δημοκρατίας της Κριμαίας”. Έχει αποδεχθεί δημοσίως τη συμμετοχή του στα γεγονότα του 2014 που οδήγησαν στην παράνομη προσάρτηση της Κριμαίας και της Σεβαστούπολης, την οποία έχει υποστηρίξει δημόσια, μεταξύ άλλων και σε συνέντευξη που δημοσιεύθηκε στις 12 Μαρτίου 2016 στον δικτυακό τόπο gazetacrimea.ru. Για τη συμμετοχή του στη διαδικασία της προσάρτησης τού έχει απονεμηθεί το μετάλλιο “Για την υπεράσπιση της Δημοκρατίας της Κριμαίας” από τις τοπικές “αρχές”.

                     9.11.2016

                     156.

                     Svetlana Borisovna SAVCHENKO
                     Светлана Борисовна
                     Савченко

                     Ημερομηνία γέννησης: 24.6.1965
                     Τόπος γέννησης: Belogorsk Ukrainian SSR

                     Μέλος της Κρατικής Δούμας, εκλεγέν από την παρανόμως προσαρτηθείσα Αυτόνομη Δημοκρατία της Κριμαίας.
                     Μέλος της Επιτροπής της Δούμας για τον πολιτισμό.
                     Υπήρξε μέλος του Ανώτατου Συμβουλίου της Αυτόνομης Δημοκρατίας της Κριμαίας από το 2012 και από τον Μάρτιο του 2014 υποστήριξε την ενσωμάτωση της παρανόμως προσαρτηθείσας Κριμαίας και της Σεβαστούπολης στη Ρωσική Ομοσπονδία. Τον Σεπτέμβριο του 2014, η Savchenko εκλέχθηκε στο Κρατικό Συμβούλιο της αποκαλούμενης “Δημοκρατίας της Κριμαίας”. Υπερασπίστηκε επανειλημμένως σε δημόσιες δηλώσεις της την παράνομη προσάρτηση της Κριμαίας, μεταξύ άλλων και σε συνεντεύξεις της που δημοσιεύθηκαν στις 2 Απριλίου 2016 και στις 20 Αυγούστου 2016 στον δικτυακό τόπο c-pravda.ru. Το 2014 της απονεμήθηκε ο ρωσικός κρατικός τίτλος “Για την επιτέλεση καθηκόντων προς τη μητέρα πατρίδα”-II βαθμού και το 2015 ο τιμητικός τίτλος “Υπέρ πίστεως στο καθήκον” από τις “αρχές” της “Δημοκρατίας της Κριμαίας”.

                     9.11.2016

                     157.

                     Pavel Valentinovich SHPEROV
                     Павел Валентинович
                     Шперов

                     Ημερομηνία γέννησης: 4.7.1971
                     Τόπος γέννησης: Simferopol, Ukrainian SSR

                     Μέλος της Κρατικής Δούμας, εκλεγέν από την παρανόμως προσαρτηθείσα Αυτόνομη Δημοκρατία της Κριμαίας.
                     Μέλος της Επιτροπής της Δούμας για τις υποθέσεις της Κοινοπολιτείας Ανεξαρτήτων Κρατών (ΚΑΚ), την Ευρωασιατική Ενοποίηση και τους δεσμούς με τους συμπατριώτες.
                     Το Σεπτέμβριο του 2014 ο Shperov εκλέχθηκε στο Κρατικό Συμβούλιο της αποκαλούμενης “Δημοκρατίας της Κριμαίας”.
                     Έχει αποδεχθεί δημοσίως, μεταξύ άλλων και σε συνέντευξη που δημοσιεύθηκε στον δικτυακό τόπο ldpr-rk.ru στις 3 Σεπτεμβρίου 2016, τον ρόλο του στα γεγονότα του 2014 που οδήγησαν στην παράνομη προσάρτηση της Κριμαίας και της Σεβαστούπολης και ιδίως τον ρόλο του στη διοργάνωση του παράνομου δημοψηφίσματος για την παράνομη προσάρτηση της χερσονήσου.

                     9.11.2016»